open-index/open-wikipedia-markdown huggingface dataset:
Tropico (pelisarja)

**Tropico** on kaupunginrakennus- ja taloussimulaattorisarja. Kaksi ensimmäistä osaa on kehittänyt PopTop Software ja muut Haemimont Games.

Useissa osissa päähenkilö on *El Presidente*, jonka tehtävänä on nostaa valtion vaurautta.

## Pelit
* *[[Tropico]]* (2001)
* *[[Tropico 2: Pirate Cove]]* (2003)
* *[[Tropico 3]]* (2009)
* *[[Tropico 4]]* (2011)
* *[[Tropico 5]]* (2014)
* *[[Tropico 6]]* (2019)

## Aiheesta muualla
* Pelisarja MobyGamesissä
Welcome to Ember Falls

**Welcome to Ember Falls** on tamperelaisen metalliyhtye Ember Fallsin esikoisalbumi, joka julkaistiin 17. helmikuuta 2017 levymerkillä Spinefarm Records.

## Kappaleet
#
#
#
#
#
#
#
#
#
#
#

## Arvostelut
* BurnYourEars: 9/10
* Imperiumi 7+/10
* Kaaoszine: 9+/10
* Musicalypse: 10/10
* Rushonrock: 10/10
* Rockbladet: 10/10
* Metal.de: 3/10
* Soundi: 
* Soundscape: 9/10

## Lähteet
Korriini

**Korriini** (C19H22N4) on makrosyklinen heterosyklinen yhdiste. Korriinin johdannaisia kutsutaan korrinoideiksi ja niihin kuuluu esimerkiksi B12-vitamiini.

## Rakenne ja ominaisuudet
Korriini muistuttaa rakenteeltaan porfyriinien perusyksikköä porfiinia ja koostuu neljästä pyrrolirenkaasta. Se eroaa porfiinista kuitenkin siten, että siinä on pyrroliinirenkaita yhdistävien neljän metanoryhmän sijaan ainoastaan 3 metanosiltaa, ja kaksi pyrrolirengasta ovat linkittyneet suoraan toisiinsa. Tästä johtuen yhdiste ei ole täysin planaarinen tai täysin konjugoitunut, vaan rakenteeltaan hieman taipunut. Sillä myös tapahtuu suhteellisen helposti konformaation muutoksia. Korriini ei siis ole täysin aromaattinen yhdiste. Korriini muodostaa komplekseja useiden siirtymämetallien esimerkiksi koboltin kanssa ja on nelihampainen ligandi.

## Lähteet
Focus Entertainment

**Focus Entertainment** (aiemmin **Focus Home Interactive**) on ranskalainen videopelien julkaisija, joka on perustettu vuonna . Nimi muuttui syyskuussa 2021.

## Historia

Vuonna 2020 Focus osti Deck 13 -yrityksen 7,1 miljoonan euron hinnalla.

Vuonna 2021 yhtiö osti Streum On Studion. Samana vuonna Focus osti Dotemun 38,5 miljoonan euron hinnalla.

## Pelit

Yhtiö on julkaissut muun muassa *[[Cities XL (pelisarja)|Cities XL]]* -kaupunginrakennusimulaattoria, *Styx*-sarjan hiiviskelypelejä sekä *Wargame*-strategiapelejä. Yhtiö julkaisee myös *[[Farming Simulator]]* -sarjaa.

Vuonna 2017 yhtiö kertoi sopineensa Asobo Studion kanssa tulevan pelin *The Plague* kehittämisestä. Myöhemmin pelin nimeksi kerrottiin *[[A Plague Tale: Innocence]]* pelivideon julkaisun yhteydessä.

Yhtiö on julkaissut Deck 13 -yrityksen kehittämän pelin *[[The Surge]]* vuonna 2017.

## Lähteet

## Aiheesta muualla
* Yrityksen profiili MobyGamesissä
Ranskan 3. mekanisoitu prikaati

**3. mekanisoitu prikaati** () oli Ranskan maavoimien yhtymä, joka jatkaa 3. panssaridivisioonan perinteitä. Prikaati muutettiin panssariprikaatiksi 2014 ja se lakkautettiin 2016.

## Historia
Prikaati perustettiin 1999 nimellä 3. mekanisoitu prikaati ja sille asetettiin perinteiksi 3. panssaridivisioonan perinteet. Prikaatiin kuului kuusi rykmenttiä ja sen tehtävänä oli valmistautua sisäisten ja ulkoisten asellisten uhkien torjuntaan. Prikaatin esikunta oli 1. heinäkuuta 2011 Clermont-Ferrandissa.

Prikaati muutettiin 18. maaliskuuta 2014 3. kevyeksi panssariprikaatiksi, johon kuului 5 rykmenttiä ja noin 5&nbsp;000 sotilasta.

Prikaati lakkautettiin Ranskan maavoimien uudelleenorganisoinnin yhteydessä vuonna 2016. Sen esikunnasta muodostettiin 4. maahanlaskuprikaatin esikunta ja rykmentit siirrettiin muihin prikaateihin seuraavasta:
*1. merijalkaväkirykmentti (1er RIMa) Angoulemesta liitettiin 9. merijalkaväkiprikaatiin (9e BIMa) Poitiersiin
*126. jalkaväkieykmentti (126e RI) Brivesta liitettiin 9e BIMa Poitiersiin
*92. jalkaväkirykmentti (92e RI) Clermontista liitettiin 9. panssariprikaatiin (9e BB) Poitiersiin
*68. afrikkalainen kenttätykistörykmentti (68e RAA) Valbonnesta liitettiin 7. panssariprikaatiin (7e BB) Besanconiin
*31. pioneerirykmentti (31e RG) Castelsarrasista liitettiin 3. divisioonaan joukkoyksikkönä

## Lähteet
Ranskan 2. panssariprikaati

**2. panssariprikaati** () oli Ranskan maavoimien panssariyhtymä, joka ylläpitää toisessa maailmansodassa  vuonna 1943 perustetun ja Philippe Leclerc de Hautelocquen komentaman 2. panssaridivisioonan perinteitä.

Saint-Germain-en-Layeen sijoitettu prikaati kuului 1970 8. panssaridivisioonaan, jonka esikunta oli Compiègnessä samoin kuin kaksi mekanisoitua prikaatia. Vuoteen 1977 mennessä prikaati oli kuitenkin lakkautettu ja 2. panssaridivisioona muodostettu uudelleen. Maavoimien uudelleen organisoinnissa 1999 muutettiin 2. panssaridivisioona 2. panssariprikaatiksi.

## Kokoonpano
Prikaatiin, joka on liitetty 3. divisioonaan, kuului vuonna 2016 seitsemän rykmenttiä (pataljoonaa):
*2. esikunta- ja viestikomppania Illkirch-Graffenstaden, jonka kalustona VAB
*12. kyrassieerirykmentti Olivet, jonka kalustona 60 Leclerc taistelupanssarivaunua
*501. panssarirykmentti Mourmelon-de-Grand, jonka kalustona 60 Leclerc taistelupanssarivaunua
*Tsadin tilapäisrykmentti Meyenheim, jonka kalustona VBCI
*16. jääkäripataljoona Bitche, jonka kalustona VBCI
*92. jalkaväkirykmentti Clermont-Ferrand, jonka kalustona VBCI
*40. tykistörykmentti Suippes, jonka kalustona CAESAR-järjetelmä, joka varustettu 155 AUF1 kanuunoin ja 12 120 mm kranaatinheitintä
*13. pioneerirykmentti Valdahon, jonka kalustona EBG, SOUVIM 2, Buffalo, VBHP, SPRAT ja EGRAP

## Lähteet
Kulma-anturi

**Kulma-anturi** on sähkömekaaninen laite, joka mittaa kahden osan välistä kulmaa ja muuntaa sen digitaaliseksi tai analogiseksi arvoksi. Kulma-anturit voidaan jakaa pääosin **inkrementti-** eli **pulssiantureihin** ja **absoluuttiantureihin.** 

## Kulma-anturityypit
**Inkrementtianturin** rakenne muodostuu kotelosta, pyörivästä akselista ja sähköisestä liitännästä. Inkrementtianturi ilmoittaa aseman pulsseina sekä liikesuunnan. Eräs tyyppi inkrementtianturista on optomekaaninen pulssianturi, jossa akselille on kiinnitetty koodikiekko. Koodikiekon läpi syötetään valoa, jolloin saadaan luettua asematieto.  Koodikiekossa olevien "viivojen" lukumäärä vastaa anturin resoluutiota eli asema-arvojen määrää. Viivat muodostavat A- ja B-signaalin sekä kierrossignaalin. Anturin pyörimissuunta määräytyy A- ja B-kanavien nousujen arvosta. Anturi pyörii myötäpäivään, mikäli A-signaalissa muodostuu nouseva reuna B-signaalin arvon ollessa "1". Kierrossignaali eli Z-signaali antaa kierroksen aikana yhden pulssin, kun kierros täyttyy.  

**Absoluuttianturi** kykenee ilmoittamaan todellisen sijainnin. Anturi säilyttää tietonsa aina eli myös mikäli siitä katkaistaan jännite. Lisäksi sitä ei tarvitse ajaa referenssiarvoon käynnistämisen jälkeen. Anturin arvo ilmoitetaan digitaalisena.   

## Lähteet
*

### Viitteet

## Aiheesta muualla
Lumon kirjasto

**Lumon kirjasto** on osa Vantaan kaupunginkirjastoa. Se sijaitsee Vantaan Korsossa Monitoimikeskus Lumossa osoitteessa Urpiaisentie 14. Kirjaston entinen nimi oli *Korson kirjasto* vuoteen 2003.

Lumon kirjasto on kävijämäärältään neljänneksi suurin Vantaan kaupunginkirjastoista. Vuonna 2017 siellä kävi noin 233&nbsp;000 kävijää. Lumon kirjaston palvelut sijoittuvat kahteen kerrokseen. Alakerrassa on asiakaspalvelupiste, lainattava aineisto, lastenosasto, esitystekniikalla varustettu satunurkka, e-aineistoja esittelevä e-piste, nopean asioinnin tietokoneita, tietokoneita lapsille ja nuorille sekä asiakkaiden käytettävissä oleva älytaulu. Yläkerta toimii työskentelytilana, jossa on asiakastietokoneita, opiskelu- ja ryhmätyöhön soveltuvia pöytäryhmiä, erillinen hiljainen lukusali sekä kirjastokortilla lainattava työhuone. Alakerrassa kirjaston yhteydessä toimii myös Vantaa-infon toimipiste.  

Lumon kirjastossa on runsaasti ja monipuolisesti tapahtumia niin lapsille kuin aikuisille. Lumon kirjasto on ensimmäinen kirjasto Vantaalla, johon saatiin e-piste, jossa asiakkaiden on helppo kokeilla kirjaston tarjoamia elektronisia aineistoja. E-pisteessä e-aineistojen käyttö, käytön opastus ja kokeilu pyritään tekemään yksinkertaiseksi ja helpoksi. Asiakkaat voivat myös lainata kannettavan tietokoneen tai tabletin kirjastossa käytettäväksi.

Lumon kirjaston toimintaa ohjaa Vantaan kirjastopalvelujen vuonna 2014 laadittu visio: Rikasta arkea kirjastossa.

## Kirjaston remontti 2018–2019
Lumon kirjasto uudistettiin joulukuun 2018 ja alkuvuoden 2019 aikana. Kirjasto suljettiin töiden ajaksi 3. joulukuuta 2018, ja avattiin taas 7. maaliskuuta 2019. Kirjaston lattiat, valaistus ja sisustus uusittiin remontissa kokonaan. Uudistuksessa kuunneltiin asukkaiden toiveita.

Vanhasta viuhkamaisesta hyllyasetelmasta luovuttiin. Heti kirjastoon astuttaessa on nopean asioinnin alue, jossa on lainaus- ja palautusautomaatit sekä varaushylly. Lehdenlukijoille tehtiin oma nurkkauksensa kirjaston kulmaan sinne, missä ennen oli lasten osasto. Lasten alue siirrettiin satuhuoneen viereen. Yläkerran opiskelu- ja lukutila on säilytetty uudistuksessa. Sen sisustus on alakerran tavoin uudistettu. Kirjaston uudessa ilmeessä on käytetty sinisen ja vihreän sävyjä.

## Lähteet

## Aiheesta muualla
Dawud

**Dawud** (myös *Daoud, Daud*; 1500-luvun alku – 1582) oli Songhain valtakunnan hallitsija eli *[[askia]]*.

Dawud oli yksi askia Muhammad Turen pojista. Hän seurasi hallitsijana veljeään Ishaq I:stä vuonna 1549. Dawud tuli tunnetuksi oppineena, hyväntahtoisena ja anteliaana hallitsijana, joka saattoi toimia myös hyvin häikäilemättömästi. Hän ylläpiti hyvin toiminutta hallintokoneistoa, edisti kauppaa, taiteita ja tieteitä ja rakensi suuria moskeijoita.

Songhain sotilaallinen mahti oli suurimmillaan askia Dawudin aikana. Hän löi Malin hallitsijan Ma Kanti Faranin Dibikaralassa, kannusti bambaroiden vastaista taistelua Djennéssä, teki sotaretkiä nykyisen Mauritanian eteläosien arabeja ja fulbeja vastaan ja torjui Naseren johtamien mosien hyökkäykset. Dawud kärsi ainoan tappionsa hausoille kaukaisessa Katsinassa. Marokon sulttaani Ahmad al-Mansur vaati Dawudia lopettamaan verojen keräämisen Taghazan suolakaivoksilla, mutta tämä lähetti Ahmadille lahjaksi 10&nbsp;000 kultakolikkoa ja sai hänet luopumaan kaivosten valtaamisesta. Kotimaassaan Dawud miehitti tärkeimmät sotilas- ja hallintovirat pojillaan ja pojanpojillaan.

## Lähteet
Luettelo Singaporen Mass Rapid Transitin asemista

Tämä on **luettelo [[Singapore]]n [[Mass Rapid Transit]]in asemista**. Asemia on käytössä 147.

## Asemat

### Tulevat

## Lähteet
Sähkömekaniikka

**Sähkömekaniikka** käsittelee ja yhdistää sähkötekniikan ja konetekniikan prosesseja sekä niihin liittyviä laitteita ja komponentteja. Esimerkiksi rele tai sähköinen kirjoituskone on sähkömekaaninen laite.

Sähkömekaniikan tutkimusta tehdään Suomessa mm. Aalto-yliopistossa sekä Tampereen teknillisessä yliopistossa. Niissä tutkitaan muun muassa magneettisten materiaalien erilaisia ominaisuuksia mallintamisen avulla. Lisäksi tutkitaan sähkökoneiden, kuten muuntajien ja sähkömoottorien toimintaa mallintamisen ja mittaamisen avulla. 

## Lähteet
Turun sähkölaitoksen räjähdys 1920

**Turun sähkölaitoksen räjähdys** tapahtui 12. toukokuuta 1920. Räjähdyksen syynä oli laitoksen yhden höyrykattilan rakennevika. Onnettomuudessa kuoli kahdeksan työntekijää. Tapaus aiheutti Turussa pitkäaikaisen sähköpulan, ja esimerkiksi raitioliikenne oli 87 päivää keskeytyksissä.

Sähkölaitos rakennettiin Linnankadulle vuonna 1906, ja se alkoi tuottaa sähköä vuonna 1908. Se oli aluksi AEG-yhtiön omistama, mutta siirtyi kaupungin omistukseen vuonna 1919. Kaupunki aikoi laajentaa laitosta, koska sähkönkulutus kasvoi. Tätä varten tilattiin uusia höyrykoneita ja tutkittiin energian saamista kauempaakin. 

Onnettomuudessa räjähti yksi sähköaseman vanhimmista komponenteista, vuonna 1908 asennettu Steinmüller-höyrykattila. Syynä oli kattilan rakenteen vika: onnettomuustutkinnassa paljastui yläkattilan päätelevyn murtuma, joka syntyi kattilan suuren läpimitan ja päätelevyn liian jyrkän taivutuksen vuoksi. Kattilan huollossa ja testauksessa ei ollut puutteita. Nämä havainnot aiheuttivat maailmanlaajuisen kattilakonstruktiomääräysten muuttamisen.

Räjähdys näkyi usean kuukauden ajan kaupunkilaisten arkielämässä, sillä yli 60&nbsp;% Turun asunnoista oli sähköistetty. Paikallisia sanomalehtiä ei voitu julkaista, lukuun ottamatta käsivoimin pyöritettäviä lisälehtiä. Aluksi vallitsi melkoinen pimeys, ennen kuin kaduille saatiin vanhoja karbidilamppuja. Satamaa valaistiin ”Lux-lampuilla” ja rautatieasemaa tilapäisesti kynttilöillä. Useat tehtaat pysähtyivät ja huvitilaisuudet peruutettiin joksikin aikaa. 

## Katso myös
* Turku Energia

## Lähteet

## Aiheesta muualla
* Räjähdys Turun sähkölaitoksella, Suomen Kuvalehti, 22.05.1920, nro 21, s. 7, Kansalliskirjaston digitaaliset aineistot
*
Hanna Lehtinen

**Hanna Katariina Lehtinen** (s. 9. toukokuuta 1958 Helsinki) on suomalainen diplomaatti. Hän on palvellut suurlähettiläänä Suomen Varsovan-suurlähetystössä syyskuusta 2014. Hän siirtyi sinne ulkoasiainministeriön itäosaston apulaisosastopäällikön tehtävästä. Lehtinen on työskennellyt myös ulkoministeriön Amerikan ja Aasian osastolla, kauppapoliittisella ja poliittisella osastolla sekä Suomen edustustoissa Brysselissä ja Genevessä. Hän on myös työskennellyt EU-komissiossa ulkosuhdepääosastolla. Ulkoministeriön palvelukseen Lehtinen tuli vuonna 1983.

Suomen puolustusvoimat myönsi Lehtiselle vuonna 2016 sotilasansiomitalin Puolustusvoimien hyväksi tehdystä erityisen ansiokkaasta työstä.

## Lähteet
Simplexvirus

**Simplexvirus** on herpesviruksiin kuuluva suku. Siihen kuuluvat ihmisiä infektoivat Herpes simplex virus 1 (HSV-1) ja Herpes simplex virus 2 (HSV-2). 

## Lähteet

## Aiheesta muualla
*Laji.fi: Simplexvirus
*Viral zone: Simplexvirus 
*National Center for Biotechnology Information (NCBI): Simplexvirus
Outi Holopainen

**Outi Holopainen** on suomalainen diplomaatti, joka on syksystä 2020 toiminut Suomen Addis Abeban -suurlähetystön johtajana ja Suomen suurlähettiläänä Etiopiassa. Holopaisella on sivuakkredointi myös Djiboutiin.  Tätä ennen Holopainen oli Suomen Lissabonin-suurlähettiläs (2013–2016) ja uslkoasiainhallinnon tarkastaja (2016-2020). Hän on toiminut ulkoministeriön palveluksessa vuodesta 1988.

Ennen Lissabonin suurlähettilään asemaa Holopainen on työurallaan toiminut turvallisuuspolitiikan ja kriisinhallinnan yksikön päällikkönä  ulkoministeriössä. Tätä ennen hän oli asevalvonnan yksikön päällikkö ja muissa tehtävissä ministeriön poliittisella sekä hallinnollisella osastolla. Ulkomaanedustustoissa hän oli toiminut Bonnissa ja Tukholmassa.

## Lähteet

## Aiheesta muualla
* Töissä UM:ssä: Outi, yksikön päällikkö.  26.8.2011
Varicella-zostervirus

**Varicella-zostervirus (VZV)** kuuluu herpesviruksiin. Se tunnetaan myös nimellä human herpes virus 3 (HHV-3). Virus infektoi ihmisiä. Ensi-infektio aiheuttaa vesirokon, jonka parannuttua virus jää latentiksi aivo- ja selkäydinhermojen takajuurten tumakkeisiin. Viruksen reaktivaatio voi aiheuttaa vyöruusun. Virus voi aiheuttaa myös aivotulehduksen tai aivokalvontulehduksen.
 
## Lähteet

## Aiheesta muualla
*National Center for Biotechnology Information (NCBI): Human alphaherpesvirus 3 (Varicella-zoster virus), taxonomy
Ferrari SF70H

**Ferrari SF70-H** on italialaisen Mattia Binotton suunnittelema Formula 1 auto, jolla italialainen Scuderia Ferrari -talli kilpailee kaudella 2017. Autolla kilpailevat saksalainen nelinkertainen maailmanmestari Sebastian Vettel ja suomalainen Kimi Räikkönen. Testikuljettajana toimii Antonio Giovinazzi. Auto julkistettiin 24. helmikuuta Fioranossa, Italiassa. Vettel antoi auton lempinimeksi "Gina".

Australian GP:ssä talli avasi kauden voitolla Vettelin ajettua toisesta ruudusta voittoon, Räikkösen sijoituttua neljänneksi. Ferrarille ja Vettelille voitto oli ensimmäinen sitten 2015 Singaporen GP:n. Ensimmäistä kertaa myös Ferrari-kuljettaja johtaa MM-sarjaa sitten 2012 Japanin GP:n, jolloin Fernando Alonso oli kärjessä.

## Henkilökunta

## Sponsorit

## Tulokset

## Lähteet

## Aiheesta muualla
McLaren MCL32

**McLaren MCL32** on brittiläisen Formula 1 -talli McLarenin käyttämä auto kaudella 2017. Autolla kilpailivat espanjalainen Fernando Alonso ja belgialainen Stoffel Vandoorne. Auto julkistettiin 24. helmikuuta 2017 ja väritykseen otettiin vaikutteita tallin alkuvuosilta 1960-luvulta.

## Tulokset

## Lähteet

## Aiheesta muualla
Ranskan 6. kevyt panssariprikaati

**6. kevyt panssariprikaati** () on Ranskan maavoimien kevyt panssariyhtymä. Se on yksi kahdeksasta Ranskan maavoimien useasta aselajista muodostetusta prikaatista ja se muistuttaa kokoonpanoltaan ja varustukseltaan 9. merijalkaväkiprikaatia. Prikaatin esikunta on Nîmesissä.

## Historia
Prikaatin perinteet juontavat vuonna 1914 perustettuun 6. ratsuväkidivisioonaan ja sitä seuranneeseen vuonna 1940 muodostettuun 6. kevyeen ratsuväkidivisioonaan. Lisäksi divisioona seuraa 6. panssaridivisioonan (1951–1957) ja (1977–1984) perinteitä.:

Vuonna 1983 Libanoniin rauhanturvatehtäviin muodostettu 31. prikaati liitettiin osaksi Libanonin monikansallista rauhanturvajoukkoa. Se oli muukalaislegioonasta ja maavoimien joukoista koottu yhtymä, jossa legioonalla oli päärooli. Prikaati lakkautettiin 1984 ja se korvattiin 6. kevyellä panssaridivisioonalla, joka otti osaa Persianlahden sotaan nimellä Daguet-divisioonana operaatiossa Daguet.

Ranskan maavoimien uudelleen organisoinnissa 1999 divisioonasta muodostettiin 6. kevyt panssariprikaati.

## Kokoonpano
Prikaatiin kuuluvat:
*esikunta Nîmesissä
*6. esikunta- ja viestikomppania Nîmes, jonka kalustona on VAB
*1. Spahirykmentti Valence, jonka kalustona on AMX 10 RC ja ERC 90
*1. muukalaislegioonan ratsuväkirykmentti Orange, jonka kalustona on AMX 10 RC ja ERC 90
*2. muukalaislegioonan jalkaväkirykmentti Nîmes, jonka kalustona on VBCI
*13. muukalaislegioonan puoliprikaati, jonka kalustona on VAB
*21. merijalkaväkirykmentti Frejus, jonka kalustona on VAB
*3. merijalkaväen tykistörykmentti Canjuers, jonka kalustona on TRF1 haupitsit, CAESAR haupitsit ja RTF1 kranaatinheittimet
*1. muukalaislegioonan pioneerirykmentti Laudun

## Komentajat
;31. prikaati
*1981–1984 kenraali Jean-Claude Coullon
;6. kevyt panssaridivisioona (1990–1991)
*1990–1991 kenraali Jean-Charles Mouscardes
*1991 kenraali Bernard Janvier
;6. kevyt panssariprikaati (2002–)
*2002–2004 kenraali Bruno Dary
*2006–2008 kenraali Bertrand Clément-Bollée
*2008–2010 kenraali Eric Margail
*2010–2012 kenraali Antoine Windeck
*2012–2014 kenraali Laurent Kolodze
*2014– kenraali Pierre Gillet

## Lähteet
Ayran

**Ayran** on turkkilainen jogurtista, vedestä ja suolasta sekoitettu juoma. Sen uskotaan vaikuttavan terveyteen ja hyvinvointiin.
Turkin lisäksi juoma tunnetaan Armeniassa, Azerbaidžanissa, Bulgariassa, Makedoniassa, Kazakstanissa ja Kirgisiassa. Samankaltaisia, mutta erinimisiä juomia tehdään muuallakin lähiseudulla. Niihin lisätään joskus myös minttua ja muita yrttejä. 

## Lähteet

## Aiheesta muualla
Scuderia Toro Rosso STR12

**Scuderia Toro Rosso STR12** on brittiläisen James Keyn suunnittelema Formula 1 auto, jolla Italialainen Toro Rosso -talli kilpailee kaudella 2017. Autolla kilpailevat Daniil Kvjat ja Carlos Sainz. Testikuljettajina toimivat Pierre Gasly ja Sean Gelael. Auto julkistettiin 26. helmikuuta Barcelonassa Espanjassa.

Australian GP:ssä molemmat sijoittuivat pisteille Sainzin ajettua kahdeksanneksi ja Kvjatin yhdeksänneksi. Talli sai molemmat autot pisteille ensimmäistä kertaa sitten 2016 Britannian GP:n

## Henkilökunta

## Sponsorit

## Tulokset

## Aiheesta muualla
Haas VF-17

**Haas VF-17** on yhdysvaltalainen Formula 1 -talli Haasin käyttämä auto kaudella 2017. Autolla kilpailevat Romain Grosjean ja Kevin Magnussen.

## Tulokset

## Aiheesta muualla
Renault R.S.17

**Renault R.S.17** on Formula 1 -talli Renaultin käyttämä auto kaudella 2017. Autolla kilpailevat Saksasaksalainen Nico Hülkenberg ja brittiläinen Jolyon Palmer. Testikuljettajana toimii Sergei Sirotkin.

## Tulokset

## Aiheesta muualla
Antti Tähtinen (arkkitehti)

**Antti Tähtinen** (7. toukokuuta 1935 Tampere – 18. helmikuuta 2017 Tampere) oli tamperelainen arkkitehti, joka toimistoineen suunnitteli Tampereelle useita tunnettuja rakennuksia.

Antti Tähtisen isä Jaakko Tähtinen oli myös arkkitehti. Antti Tähtinen ehti työskennellä isänsä kanssa yhteisessä arkkitehtitoimistossa kymmenkunta vuotta. Jaakko Tähtisen kuoltua vuonna 1970 Antti Tähtinen otti vetovastuun Arkkitehtitoimisto Tähti-Set Oy:stä.  Hänen tärkeimpiä töitään Tampereella ovat Koskikeskus, Anttilan ja Stockmannin liikerakennukset, Yleisradion Tohlopin televisiokeskus sekä Pirkkahalli. Hän työskenteli arkkitehtitoimistossa vuoteen 1996 saakka.

## Lähteet
Aféntis Kavoúsi

**Aféntis Kavoúsi** () eli **Aféntis Stavroménos** (Αφέντης Σταυρωμένος), usein vain *Aféntis* (Αφέντης), on vuori Kreetan saaren itäosassa Kreikassa. Se on Thryptí- eli Siteíavuorten korkein huippu, ja sen korkeus on  metriä.

Aféntis Kavoúsi sijaitsee Thryptín länsiosassa linnuntietä noin 15 kilometriä koilliseen Ierápetran kaupungista. Vuoren huipulla on Pyhän ristin ylentämisen (*Ypsóseos tou Timíou Stavroú*) kappeli.

## Lähteet
Kallídromo

**Kallídromo** () eli **Sarómata** (Σαρώματα) on vuori Keski-Kreikassa. Sen korkeus on  metriä.

Kallídromo sijaitsee kaakkoisen Fthiotiin alueyksikön alueella lähellä Thermopýlesin eli Thermopylain rannikkoaluetta. Sen pohjoispuolella on Maliakóslahti, länsipuolella Oíti-vuori ja eteläpuolella Kifisós-joen laakso. Vuoren korkeimman huipun nimi on Gkióza (Γκιόζα). Osa vuoren alueesta on luonnonsuojelualuetta.

Vuoresta on saanut nimensä Kallídromon kylä Kaména Voúrlan kunnassa.

## Lähteet

## Aiheesta muualla
Kamvoúnia

**Kamvoúnia** () on vuori Thessalian ja Makedonian rajalla pohjoisessa Kreikassa. Sen korkeus on  metriä.

Vuosi sijaitsee osin Lárisan alueyksikössä Thessalian alueella ja osin Kozánin alueyksikössä Länsi-Makedonian alueella muodostaen näiden välisen rajan. Osa vuoresta on myös Länsi-Makedonian Grevenán alueyksikön puolella. Kamvoúnian länsipuolella sijaitsee Ólympos-vuori.

Sérvia-Velventóksen kunnan osa Kamvoúnian kunnallisyksikkö, entinen itsenäinen kunta, on saanut nimensä vuoresta.

## Lähteet
Kotílio

**Kotílio** () tai **Kotýlio** (Κοτύλιο), antiikin **Kotilion** (, ), on vuori Messenian, Eliksen ja Arkadian rajalla Peloponnesoksen niemimaan lounaisosassa Kreikassa. Sen korkeus on noin  metriä.

Antiikin aikana vuoren huippu tunnettiin nimellä *Kotilon* (, lat. *Cotilum*), mikä antoi nimen koko vuorelle. Vuoren huipun lähellä sijaitsee antiikin Bassain pyhäkköalue, joka tunnetaan ennen kaikkea Apollon Epikurioksen temppelistä. Kotílion koillispuolella sijaitsee Lýkaio-vuori.

## Lähteet
Pástra

**Pástra** () on vuori Keski-Kreikassa. Sen korkeus on  metriä. Vuori sijaitsee Länsi-Attikassa Boiotian rajalla.

Vuoren korkeimman huipun nimi on Petrogeráki (Πετρογεράκι). Toiseksi korkein huippu on Koúrtiza (Κούρτιζα,  metriä). Vuoren itäpuolella sijaitsee Párnitha-vuori ja länsipuolella Kithairónas-vuori.

Antiikin aikana Pástran ympäristössä sijaitsivat kaupungit Oinoe, Eleutherai, Erythrai ja Hysiai. 20. joulukuuta 1997 Kreikan ilmavoimien Lockheed C-130 Hercules -kuljetuskone tuhoutui törmättyään vuoreen. Onnettomuudessa kuoli viisi miehistön jäsentä.

## Lähteet
Patéras

**Patéras** () on vuori Attikassa Keski-Kreikassa. Sen korkeus on  metriä.

Patéras, suomeksi ”Isä”, on Párnitha-vuoren läntinen jatke. Vuori erottaa toisistaan sen itäpuolella sijaitsevan Thriásion tasangon ja eteläpuolella sijaitsevan Megarídan tasangon. Vuoren erottaa sen pohjoispuolella sijaitsevasta Kithairónas-vuoresta Vílian laakso.

## Lähteet
Luettelo luovutetun Karjalan muinaislinnoista

Tämä artikkeli on **luettelo luovutetun Karjalan muinaislinnoista**, jotka sijaitsevat entisillä Suomen alueilla Karjalassa ja jotka kuuluvat nykyään Venäjälle. Muinaislinnoja käytettiin paikallisesti puolustustarkoituksiin pronssikaudella, rautakaudella tai keskiajalla. Muinaislinna on linnoitus, joka eroaa linnasta muun muassa siitä, että linnan rakennuttajina olivat valtio tai laajempi yhteisö. Linna tai linnoitus on myös myöhäisempi ilmiö. 

Luovutetussa Karjalassa on seuraavat muinaislinnat. Kuntajako on vuoden 1939 mukainen.

## Katso myös
* Luettelo Suomen muinaislinnoista
* Luettelo Suomen linnoista ja linnoituksista

## Lähteet

## Aiheesta muualla
* U. T. Sirelius : Karjalan muinaislinnat, Helsingin Sanomat Viikkoliite, 16.12.1928, nro 51, s. 3, Kansalliskirjaston digitaaliset aineistot
* Karjalan muinaislinnat, Hakkapeliitta, 21.12.1937, nro 51-52, s. 18, Kansalliskirjaston digitaaliset aineistot
* Olli Kuusamo : Kivikautta etsimässä Mäkisalon Linnavuoren huipulla, Helsingin Sanomat, 29.08.1937, nro 231, s. 33, Kansalliskirjaston digitaaliset aineistot
* Sokanlinnan vieraana. Luonnon ihmeteos ja muinaistarinain kätkö Vuoksen rannalla, Hakkapeliitta, 27.09.1938, nro 39, s. 12, Kansalliskirjaston digitaaliset aineistot
* Sokan peikkojen parissa, Seura, 08.03.1939, nro 10, s. 6, Kansalliskirjaston digitaaliset aineistot
Stréfi

**Stréfi** () on kukkula Ateenassa Kreikassa. Sen korkeus on noin 150 metriä merenpinnasta laskettuna.

Kukkula sijaitsee Neápolin ja Exárcheian kaupunginosien rajalla. Sen aiempi nimi oli Anchesmós (Αγχεσµός). Nykyisen nimensä se on saanut alueen maat aiemmin omistaneesta Stréfiksen suvusta. Kukkula muodostaa vehreän puistomaisen alueen muutoin tiheästi rakennetun kaupungin keskellä, ja sillä kasvaa pääasiassa mäntypuita.

## Lähteet

## Aiheesta muualla
Vérmio

**Vérmio** (, ), antiikin **Bermion** () tai **Bermios** (), on vuori ja vuorijono Makedoniassa Pohjois-Kreikassa. Sen korkeus on  metriä (toisen lähteen mukaan  metriä).

Vérmio sijaitsee Keski-Makedoniaan kuuluvan Imathían alueyksikön ja Länsi-Makedoniaan kuuluvan Kozánin alueyksikön rajalla, linnuntietä noin 25 kilometriä luoteeseen Véroiasta. Vuoren korkeimman huipun nimi on Chamítis (Χαμίτης). Eräs toinen huippu on Xirovoúni (Ξηροβούνι, ). Vérmio-vuorella sijaitsevat Pigádian, Sélin ja Chrysó Eláfin hiihtokeskukset.

Eordaían kunnan osa Vérmion kunnallisyksikkö, entinen itsenäinen kunta, on saanut nimensä vuoresta.

## Lähteet

## Aiheesta muualla
Xirovoúni

**Xirovoúni** () tai **Xerovoúni** (Ξεροβούνι) voi viitata seuraaviin kohteisiin Kreikassa:

* Xirovoúni, vuori Epeiroksessa
* Xirovoúni, vuori Euboialla
* Xirovoúni, vuori Länsi-Kreikassa
* Xirovoúni, huippu Vérmiovuorilla Keski-Makedoniassa
* Xirovoúni, Ártan kunnan kunnallisyksikkö Epeiroksen alueella

* Xerovoúni, vuori Boiotiassa Keski-Kreikassa

* Kírfi, vuori Keski-Kreikassa, tunnetaan myös nimellä Xirovoúni korkeimman huippunsa mukaan
Varásova

**Varásova** () on vuori läntisessä Keski-Kreikassa. Sen korkeus on 917 metriä.

Vuori sijaitsee Aitolia-Akarnanian alueyksikössä Länsi-Kreikan alueella, noin 14 kilometriä itään Mesolóngista ja noin 21 kilometriä länteen Náfpaktoksesta. Vuori on pääasiassa kalkkikiveä. Varásova on tunnettu ”Aitolian Pyhänä vuorena”, koska siellä on ollut lukuisia erakkomunkkien luolia.


Calydon_Aetolia_2010.JPG|Varásova antiikin Kalydonista nähtynä.
Kryoneri1754.jpg|Varásovaa Kryonérissä.
Patras Varasova 2008.jpg|Varásova Patraksesta nähtynä.


## Lähteet

## Aiheesta muualla
Kirjavarkaat

**Kirjavarkaat: Natsi-Saksa kirjoitetun kulttuurin tuhoajana** (*Boktjuvarna. Jakten på de försvunna biblioteken*) on ruotsalaisen toimittajan Anders Rydellin kirjoittama kirja, jossa hän kertoo, miten saksalaiset natsivallan aikana ryöstivät ja tuhosivat eurooppalaisia kirjastoja.

Kirja on toinen osa trilogiaksi suunnitellusta kokonaisuudesta, joka kertoo toisen maailmansodan aikaisesta kulttuurirosvouksesta. Aiemmin Rydell on kirjoittanut natsien taidevarkauksista August-palkintoehdokkaana olleen kirjan *Plundrarna*.

Kirjan aineistoa kootessaan Rydell kiersi ympäri Eurooppaa selvittämässä kirjojen ja kirjastojen kohtaloita. Ryöstelyn ja tuhotyön kohteeksi joutui erityisesti juutalaisten kirjastoja, mutta myös muita, kuten Pariisissa sijaitseva Turgenev-emigranttikirjasto, jonka tuhon sitten viimeisteli neuvostoarmeija ja lopulta neuvostoviranomaiset. Tuhotyön pääorganisaattoreina ja toteuttajina olivat Heinrich Himmler ja Alfred Rosenberg, jotka kilpailivat kirjoista ja muusta aineistosta. Kirjojen tuhoamisen lähtölaukaus oli saksalaisen opiskelijaliittojen kattojärjestön Deutsche Studentenschaftin vuonna 1933 organisoima kirjarovio, jossa paloi parikymmentätuhatta kirjaa..

Rydell on sanonut: "Kirjavarkauksien tutkiminen kosketti minua paljon enemmän kuin taideryöstöjen selvittely." Kirjassa hän kirjoittaa, että natseilla oli tavoitteena hävittää kirjavarkauksilla Euroopan kirjallinen perintö.

Kirjan lopussa on hakemistoksi nimetty luettelo, jossa on lyhyt kuvaus kirjassa mainituista henkilöistä, ja sen jälkeen on viiteluettelo. Kirjassa on parikymmentä aiheeseen liittyvää mustavalkoista kuvaa.

## Arviot
*[[Helsingin Sanomat|Helsingin Sanomien]]* kriitikko Jukka Petäjä luonnehti arviossaan Rydellin *Kirjavarkaat*-teosta "äärimmäisen mielenkiintoiseksi". Teos on kirjoitettu kevyehköön reportaasityyliin, mutta se sisältää hyvin paljon asiaa, kuten Raija Hakala sanoo (Aamulehti). Se on Hakalan mukaan "hurja ja kiehtova kulttuurihistoriallinen aikamatka Goethen Saksasta natsien Saksaan ja sen tuhoon".

## Lähteet
Poverty. Ignorance. Greed. Slavery.

__NOTOC__
**Poverty. Ignorance. Greed. Slavery.** on suomalaisen d-beat -yhtye Kürøishin esikoisalbumi, joka julkaistiin Euroopassa 10. maaliskuuta 2017 levymerkillä Fight Records. Albumista otettiin rajoitettu 300:n kappaleen vinyylipainos.

Albumi julkaistiin vinyylinä myös Yhdysvalloissa levymerkillä SPHC Records. Japanissa albumi julkaistiin CD-formaatissa levymerkillä Break the Records. Siitä otettiin myös kasettipainos.

## Kappaleet

### A-puoli
#
#
#
#
#
#

### B-puoli
#
#
#
#
#
#

## Tuotanto
* Antti Lindholm – äänittäjä
* Akihiko ”Sugi” Sugimoto – kansikuva

## Lähteet
Kotila

**Kotila** voi tarkoittaa:

;henkilöitä:
* Heikki Kotila (1960–2010), pappi, päätoimittaja ja käytännöllisen teologian professori
* Marko Kotila (s. 1974), kestävyys- ja keskimatkojen juoksija sekä maastojuoksija
* Matti Kotila (1887–1953), kansanedustaja ja maanviljelijä
* Paavo Kotila (1927–2014), kestävyysjuoksija

;paikkoja:
* Kotila, kylä Puolangalla
* Kotila, kylä Pälkäneellä
* Kotila, kylä Toholammilla
* Asunto-Osakeyhtiö Kotila, kerrostalo ja asunto-osakeyhtiö Lahdessa.
Berijev Be-4

**Berijev Be-4** (alun perin **KOR-2**) oli neuvostoliittolainen yksimoottorinen tiedustelukäyttöön suunniteltu lentovene, joka jatkokehitettiin yhtiön aiemmin epäonnistuneen KOR-1-mallin pohjalta. Ensimmäinen KOR-2 valmistui vuonna 1939 ja tyyppi vapautettiin laivastokäyttöön, tosin ilman aseistusta ja katapulttilähdöt kiellettynä. Konetyypin tuotanto jäi pieneksi, sillä saksalaiset valtasivat Berijevin tehtaan syksyllä 1941.

## Historia
Be-4:n kehitys käynnistyi mallinimellä KOR-2 yhtiön vuosina 1934–1935 suunnitellun KOR-1:n pohjalta, joka oli suunniteltu korvaamaan neuvostoalusten katapulttilaukaistavat Heinkel HD 55 -vesitasot. Huhtikuussa 1936 ensilentonsa lentäneen tyypin palveluskäyttö oli jäänyt varsin rajoittuneeksi sen kehnon merikelpoisuuden ja rakenteellisten ongelmien seurauksena. Kaikki alkutuotannon KOR-1-koneet oli määrättiin toimimaan alusten sijaan rannalta käsin Berijevin pyrkiessä korjaamaan niiden ongelmia. Ongelmistaan huolimatta tyyppiä valmistettiin noin 300 kappaletta vuoteen 1940 mennessä.

Ensimmäinen paranneltu KOR-2-mallin kone valmistui vuonna 1939. Tyyppi vapautettiin aseistamattomana laivastokäyttöön, mutta lentoonlähdöt täytyi edelleen suorittaa vedestä, sillä katapulttilähdöt kiellettiin. Paranneltua tyyppiä ehdittiin valmistaa vain pieni määrä ennen kuin saksalaiset valtasivat Berijevin tehtaan Taganrogissa syksyllä 1941.

## Tekniset tiedot

## Lähteet

## Aiheesta muualla
Painonnoston Suomen-mestaruuskilpailut 2007

**Painonnoston Suomen-mestaruuskilpailut 2007** järjestettiin 17.–18. maaliskuuta 2007 Rovaniemellä Lapin Urheiluopistolla. Järjestävänä seurana toimi Rovaniemen Reipas.

## Mitalistit
### Miehet

*105 kg:n sarjan voittaja Benjamin Pirkkiö antoi kilpailussa positiivisen dopingnäytteen ja hänen suorituksensa hylättiin.

### Naiset

Lähde

## Lähteet
Lontoon terrori-isku 22. maaliskuuta 2017

**Lontoon isku 2017** oli terrori-isku, joka tapahtui Lontoon Westminsterissä lähellä Westminsterin palatsia 22. maaliskuuta 2017. Mieshenkilö ajoi ensin jalankulkijoiden päälle autolla Westminsterin sillalla, minkä jälkeen hyökkääjä puukotti poliisia parlamentin edustalla. Viisi ihmistä, mukaan lukien yksi poliisi ja itse tekijä, kuoli iskussa. Lisäksi vähintään 50 ihmistä loukkaantui, osa heistä kriittisesti.

Poliisin mukaan hyökkääjä oli 52-vuotias Khalid Masood, alkuperäiseltä nimeltään Adrian Russell Ajao. Pääministeri Theresa May kertoi ennen virallista julkilausumaa, että MI5 tunsi tekijän jo ennen iskua. Poliisi olettaa, että häntä oli innoittanut ”kansainvälinen terrorismi”.

Poliisi pidätti 12 henkilöä iskun suunnittelusta, mutta vapautti heidät kuitenkin myöhemmin.

Isku tapahtui tasan vuosi Brysselin terrori-iskun jälkeen.

## Tapahtumien kulku
Silminnäkijöiden mukaan terroristi ajoi autolla jalankulkijoiden päälle Westminsterin sillalla. Toistaiseksi vahvistamattomien tietojen mukaan autoa ammuttiin. Tämän seurauksena auto ajautui kaiteisiin parlamentin lähistöllä. Autosta juoksi ulos mies, joka ehti puukottaa poliisia parlamentin luona ennen ampumavälikohtausta.

Parlamentin istunto keskeytyi tapahtumien takia, ja noin kahden tunnin päästä ihmisiä alettiin päästää ulos. Pääministeri Theresa May evakuoitiin parlamenttitalosta tapahtumien seurauksena, minkä jälkeen hän keskusteli tilanteesta myös Yhdysvaltain presidentin Donald Trumpin kanssa puhelimitse.

Tapauksen jälkeen poliisi eristi laajoja alueita tapahtumapaikan ympäristöstä.

## Tekijä
Poliisin mukaan hyökkääjä oli 52-vuotias Khalid Masood, alkuperäiseltä nimeltään Adrian Russell Ajao. Hänen tiedetään kuitenkin käyttäneen useita eri nimiä. Masoodin epäillään asuneen Keski-Englannissa. Murha-aseena käytetty auto oli vuokrattu Birminghamista, ja Masood oli syntynyt Kentissä, Kaakkois-Englannissa.

Iskun tekijällä oli mittava rikosrekisteri, sillä hän oli saanut aiemmin tuomion muun muassa pahoinpitelystä, ruumiinvamman tuottamisesta, häiriönteosta sekä laittoman aseen hallussapidosta. Ensimmäinen tuomio Masoodille langetettiin marraskuussa 1983 vahingonteosta. Viimeisin tuomio tuli joulukuussa 2003, 20 vuotta ensimmäistä tuomiota myöhemmin, teräaseen hallussapidosta. Aiemmin häntä ei oltu rangaistu terrorismista, eikä hän ollut virallisesti tutkinnan kohteena. Yhdistyneen kuningaskunnan MI5-turvallisuuselin oli tästä huolimatta tutkinut hänen kontaktejaan väkivaltaisen radikalismin tekijöihin muutamia vuosia ennen Lontoon iskua 2017.

## Lähteet

## Aiheesta muualla
Zálongo

**Zálongo** () on vuori Epeiroksessa luoteisessa Kreikassa. Se sijaitsee noin 20 kilometriä pohjoiseen Prévezan kaupungista lähellä Kamarínan kylää.

Vuorella sijaitsee Pyhän Demetrioksen luostari. Vuori ja luostari tunnetaan ennen kaikkea niin kutsutusta Zálongon tanssista. Se oli joukkoitsemurha, jonka noin 50–60 epeiroslaisen naisen joukko Soúlista teki lapsineen hyppäämällä alas vuorelta laulaen ja tanssien välttääkseen joutumisen Ali paššan joukkojen käsiin vuonna 1803. Tätä muistetaan edelleen zálongo-laululla ja -tanssilla. Vuorelle on pystytetty tapauksen johdosta vuonna 1961 suurikokoinen muistomerkki, joka esittää käsi kädessä tanssivia naisia.

Antiikin aikana vuoren juurella sijaitsi Kassopen kaupunki. Prévezan kunnan osa Zálongon kunnallisyksikkö, entinen itsenäinen kunta, on saanut nimensä vuoresta.


Vraxoszalogou.jpg|Zálongo-vuorta.
Zaloggo,Greece.jpg|Zálongon tanssin muistomerkki.
Zalongo monastery.jpg|Zálongon Pyhän Demetrioksen luostari.
Χορός του Ζαλόγγου (Claude Pinet).jpg|Claude Pinet'n maalaus *Zálongon tanssi*, 1803.


## Lähteet

## Aiheesta muualla
Ontelosyylä

**Ontelosyylät** eli *"molluskat"* () ovat enimmäkseen pienillä lapsilla esiintyviä tarttuvia ihomuutoksia. Ontelosyyliä aiheuttaa pox-viruksiin kuuluva ontelosyylävirus. Ontelosyylät tarttuvat ihokosketuksessa. Syylät kestävät yleensä kuukausia, joskus 1–2 vuotta, ja ne häviävät jälkiä jättämättä. Ontelosyylät voivat uusia.  

## Lähteet

## Aiheesta muualla
* Terveyskirjasto: Ontelosyylä eli molluska
* Kyoto Encyclopedia of Genes and Genomes (KEGG): Molluscum contagiosum 
* Mayo Clinic: Molluscum contagiosum 
* Centers for Disease Control and Prevention (CDC): Molluscum contagiosum
Vucub Caquix

**Vucub Caquix** on mayojen mytologiassa alamaailman jumala. Hän on jättiläisdemonien Cabrakanin ja Zipacnan isä. Kerskaileva Vucub Caquix piti itseään aurinkona, kuuna ja valona. Kaksoset Hunahpu ja Ixbalanque laskeutuivat alas manalaan ja surmasivat Vucub Caquixin tämän röyhkeyden tähden sekä siksi, että demoni oli aiheuttanut heidän isänsä kuoleman.

## Lähteet
Yamato (Kanagawa)

**Yamato** () on Japanin kaupunki Honshūn saaren keskiosassa Kantōn alueella Kanagawan prefektuurissa. Se sijaitsee sisämaassa prefektuurin keskiosassa pääkaupunki Jokohaman länsipuolella ja rajautuu pohjoisessa Tokion metropoliin. Kaupungissa on 234&nbsp;122 asukasta (vuonna 2017) ja sen pinta-ala on 27,09 neliökilometriä. Yamato on nimitetty yhdeksi Japanin erityiskaupungeista.

Yamato on paikannimenä uudehko. Japanin kunnallishallinnon perustamisen yhteydessä vuonna 1889 nykyisen kaupungin alue jakautui Shibuyan ja Tsurumin kyläkuntiin, joista jälkimmäinen muutti nimensä Yamatoksi vuonna 1891. Yamatosta tehtiin maaseutukaupunki vuonna 1943, Shibuyasta vuonna 1944. Osa Shibuyasta liitettiin vuonna 1955 Fujisawan kaupunkiin, jäljelle jäänyt osa seuraavana vuonna Yamatoon, josta tehtiin kaupunki vuonna 1959. Yamatoa palvelevat Tokyū-rautateiden Den’entoshi-linja, Odakyū-rautateiden Enoshima-linja ja Sagami-rautateiden Sōtetsu-päälinja. 

## Lähteet

## Aiheesta muualla

* Kaupungin internetsivut
Koulutuslupaus

**Koulutuslupaus** on sosiaalisen median tunniste, jota käytettiin korkeakouluopiskelijoiden valtakunnallisessa vaalikampanjassa Suomen eduskuntavaalien 2015 alla. Kampanjan loivat Suomen ylioppilaskuntien liitto ja Suomen opiskelijakuntien liitto yhdessä ylioppilas- ja opiskelijakuntien kanssa.

Kampanjassa pyydettiin eduskuntapuolueita ottamaan kantaa seitsemään koulutukseen ja opiskeluun liittyvään väitteeseen *kyllä–ei*-akselilla. Puolueet suhtautuivat kysymyksiin myönteisesti, ja esimerkiksi väitteeseen ”koulutusmäärärahojen tulee pysyä tulevalla hallituskaudella vähintään nykyisellä tasolla” seitsemän puoluetta vastasi kyllä. Kaikki puolueet olivat yhtä mieltä myös siitä, että opintotuen tuli säilyä opintorahapainotteisena. Sosiaalisessa mediassa puolueiden tunnetut edustajat, kuten Juha Sipilä (kesk.) ja Alexander Stubb (kok.), esiintyivät opiskelijoiden kanssa pidellen koulutuslupaus-lappuja, joissa oli iskulauseita kuten ”Koulutuksesta ei leikata” ja joissa näkyi hashtag *#koulutuslupaus*.

Vaalit voittivat keskusta, kokoomus ja perussuomalaiset. Ne kaikki olivat muun muassa luvanneet pitää koulutusmäärärahat vähintään entisellä tasolla. Hallitusohjelmassa koulutukseen kohdistettiin kuitenkin leikkauksia. Koulutuksesta leikattiin Sipilän hallituksen aikana noin 800 miljoonaa euroa. Tästä syystä oppositio kävi peräämään hallitukselta ennen vaaleja annettuja lupauksia. Verkossa koulutuslupaus-kuvia levitettiin ahkerasti ja asiasta käytiin kiivasta keskustelua niin eduskunnassa kuin julkisuudessa.   

*[[Kansalaistaito (kirja)|Kansalaistaito]]*-kirjan kirjoittajien Vesa Heikkisen ja Tapio Pajusen mukaan kampanja onnistui erinomaisesti, sillä sen ajatukset saivat laajaa kannatusta. Toisaalta heidän mielestään kampanjoijat onnistuivat ”kätkeämään kampanjansa poliittisuuden ja esittämään tavoitteensa ikään kuin kiistattomana yhteisenä hyvänä”. Heikkisen ja Pajusen mukaan kampanja on hyvä esimerkki siitä, kuinka voimallista mutta vaarallista lupaaminen saattaa olla ja miten järjestöjen painostustoimenpiteet voivat vaikuttaa politiikan kulkuun. Kirjoittajien mukaan olisi ollut poliittinen itsemurha kieltäytyä koulutuslupauksen antamisesta vaalien alla.

Sosiaalisessa mediassa koulutuslupaus-kuvia kierrätettiin vielä vuonna 2016.

## Lähteet
* 

### Viitteet

## Aiheesta muualla
* Koulutuslupaus, kampanjan kotisivu.
* 
* Kekkonen, Arto: , pro gradu.
Huashanin kalliomaalaukset

**Huashanin kalliomaalaukset** on Unescon maailmanperintöluettelon kohde Kiinassa. Siihen kuuluu kolme maalausaluetta Zuojiang- ja Mingjiangjokien varrella Guangxissa. Maalaukset ovat tyyliltään melko samanlaisia, ja niissä on pääasiassa punaisella värillä tehtyjä ihmishahmoja, jotka ovat kuvattu jalat puoliksi kyykyssä ja kädet ilmassa.

## Sijainti
Huashanin kalliomaalausalue sijaitsee Yunnanin–Guizhoun ylängöllä Zuojiangin ja sen sivujoen Mingjiangin varrella. Se kuuluu Guangxin autonomiseen alueeseen.

## Kalliomaalaukset
### Tyyli
Huashanin kalliomaalaukset tehtiin hematiitistä saadulla punaisella väriaineella, jonka sidosaineena oli käytetty kasvien maitiaisnestettä.

Huashanin kuvat ovat kaikki hyvin samanlaisia: ne ovat yksivärisiä ja kaksiulotteisia eikä niissä ole syvyysvaikutelmaa. Kuvat ovat 0,2–3,58 metriä korkeita.

Huashanin kalliomaalaukset ovat siitä poikkeuksellisia, että niissä ei ole esitetty kohtauksia ”arkielämästä”, kuten metsästyksestä tai taisteluista. Pääosa Huashanin kuvista esittää ihmisiä eräänlaisessa kyykkyasennossa. Ihmiset esitetään joko edestä tai sivusta kuvattuna. Koukistetut jalat ja ylösnostetut kädet kuvastavat rituaalitanssia.

Tyypillisesti hahmot ovat sommiteltu siten, että suurin edestäpäin kuvattu ihmishahmo on keskellä. Useimmiten sillä on miekkakuvio lanteilla tai kädessä, koira jaloissa ja pronssirumpu lähettyvillä. Tällaiset suuremmat ihmishahmot on tulkittu ilmaisevan korkea-arvoisempia yksilöitä.

### Maalausalueet
Huashanin kalliomaalausalue voidaan jakaa kolmeen osa-alueeseen, joista yksi on Mingjiangin ja kaksi Zuojiangin varrella. Niissä on yhteensä 38 yksittäistä kuvakohdetta.

Osa-alue 1 sijaitsee Mingjiangin varrella, ja siihen kuuluu neljä kohdetta. Ningming Huashanin kohde on laajin koko alueen kohteista. Siellä on peräti 1&nbsp;556 ihmishahmoa ja yhteensä 1&nbsp;951 yksittäistä maalausta. Hahmoista suurin on 3,58 metriä korkea. Sinne on maalattu myös 209 rituaalia osoittavaa pronssirumpua sekä yksi parittelukuva ja 13 lauttakuvaa, joita on vain kahdessa muussa kohteessa koko alueella.

Osa-alueessa 2 on 16 ja osa-alueessa 3 on 18 piirroskohdetta. Ne sijaitsevat puolestaan Zuojiangin varrella.

## Lähteet
*

### Viitteet
Alice (Hessenin suurherttuatar)

**Hessenin suurherttuatar Alice** (*Alice Maud Mary)*; (25. huhtikuuta 1843 Buckinghamin palatsi, Lontoo, Yhdistynyt kuningaskunta – 14. joulukuuta 1878 Neues Palais, Darmstadt, Hessenin suurherttuakunta, Saksan keisarikunta) oli brittiläinen prinsessa, kuningatar Viktorian ja prinssi Albert Saksi-Coburg-Gothan kolmanneksi vanhin lapsi. 

## Avioliitto ja lapset

Alice vihittiin 1. heinäkuuta 1862 Osborne Housen kappelissa Hessen-Darmstadtin suurherttua Ludvig IV:n (1837–1892) kanssa. Hän oli tämän ensimmäinen puoliso ja sai tämän kanssa seitsemän lasta, joista tytär Alix oli Venäjän Nikolai II:n puoliso. Prinssi Philip, Edinburghin herttua oli Alicen tyttären Viktorian tyttärenpoika.

Alicella oli läheiset suhteet sisaruksiinsa ja vanhempiinsa. Sen sijaan avioliitto Hessenin herttuan kanssa ja elämä Darmstadtissa ei ollut kovin onnellista. Vuonna 1878 useat Alicen perheen jäsenet sairastuivat kurkkumätään ja kuolivat, heidän joukossaan myös vain 35-vuotias Alice ja nelivuotias tytär Marie.

Alicella ja Ludvigille syntyi seitsemän lasta:

* Viktoria Alberta Elisabet Mathilde Marie (5. huhtikuuta 1863 – 24. syyskuuta 1950) avioitui 1884 Battenbergin prinssi Louisin, Milford Havenin markiisin (1854–1921) kanssa; heille syntyi neljä lasta: Ruotsin kuningatar Louise, Battenbergin Alice, Kreikan prinsessa sekä amiraali Louis Mountbatten.
* Elisabet Alexandra Luise Alix (1. marraskuuta 1864 – 18. heinäkuuta 1918) otti nimen Elisabet Fjodorovna, käännyttyään ortodoksiseen uskoon, avioitui 1884 suuriruhtinas Sergei Aleksandrovitš Romanovin (1857–1905) kanssa, joka oli keisari Aleksanteri II:n ja keisarinna Maria Aleksandrovnan seitsemänneksi vanhin lapsi; liitto oli lapseton.
* Irene Luise Marie Anne (11. heinäkuuta 1866 – 11. marraskuuta 1953) avioitui 1888 serkkunsa Preussin prinssi Heinrichin (1862–1929), Saksan keisari Fredrik III:n pojan kanssa; heille syntyi 3 poikaa. Irene periytti hemofilia B:n kahdelle kolmesta pojastaan: Preussin prinssi Valdemarille ja Preussin prinssi Henrikille.
* Ernst Ludvig Karl Albert Vilhelm (25. marraskuuta 1868 – 9. lokakuuta 1937) Hessenin ja Reinin suurherttua 1892; syrjäytettin vallankumouksessa 1918; avioitui (1) vuonna 1894 serkkunsa Saksi-Coburg-Gothan prinsessa Victoria Melitan (1876–1936) kanssa; heille syntyi 1 poika (kuolleena syntynyt) ja 1 tytär, avioero 1901. Avioitui (2) vuonna 1905, Solms-Hohensolms-Lichin prinsessa Eleonoren (1871–1937) kanssa; heille syntyi 2 poikaa.
* Friedrich Vilhelm Augustus Victor Leopold Ludvig (7. lokakuuta 1870 – 29. toukokuuta 1873) sairasti hemofilia B:tä ja kuoli sisäiseen verenvuotoon pudottuaan ikkunasta 2,5-vuotiaana.
* Alix Viktoria Helene Luise Beatrix (6. kesäkuuta 1872 – 17. heinäkuuta 1918) otti nimen Aleksandra Fjodorovna käännyttyään ortodoksiseen uskoon, avioitui 1894 keisari Nikolai II:n kanssa; heille syntyi viisi lasta. Ainoa poika, tsesarevitš Aleksei Nikolajevitš sairasti hemofilia B:tä.
* Marie Viktoria Feodore Leopoldine (24. toukokuuta 1874 – 16. marraskuuta 1878) kuoli 4-vuotiaana kurkkumätään

## Lähteet

## Aiheesta muualla
Sukupuolen määrittäminen

**Sukupuolen määrittämisellä** tarkoitetaan vastasyntyneen lapsen sukupuolen päättelemistä kehon ulkoisten tuntomerkkien, yleensä sukuelinten perusteella. Biologiassa ratkaiseva erottelu sukupuolten välillä tehdään sukusolun perusteella, eli onko sukusolu munasolu vai siittiösolu. Täten vastasyntyneen sukupuoli on biologinen sukupuoli eli joko nainen tai mies.

Sukupuolta ei voida aina määrittää sukuelinten muodon perusteella, jolloin on kyse intersukupuolisuudesta. Intersukupuolisten vauvojen sukuelimiä muokataan usein myös kirurgisesti vastaamaan toista sukupuolta, mutta monet kansalaisjärjestöt ja esimerkiksi YK ovat tuominneet nämä toimenpiteet.

## Katso myös
*Juridinen sukupuoli
*Sukupuolen itsemäärittäminen

## Lähteet
Tarancón

**Tarancón** on kaupunki Cuencan maakunnassa Espanjassa. Tarancónin asukasluku oli 14 750 vuonna 2016. 

## Lähteet

### Viitteet

## Aiheesta muualla
Tunjurit

**Tunjurit** ovat etninen ryhmä Tšadissa ja Sudanissa. Heitä on arviolta 10&nbsp;000 ja he harjoittavat islaminuskoa. Kielenään tunjurit puhuvat arabiaa. 

Tunjurien alkuperästä ei ole varmaa tietoa. Joiden lähteiden mukaan he ovat lopputulos nubialaisten ja arabien sekoittumisesta keskenään. Arabeilta he ovat omaksuneet arabian kielen. Joidenkin toisten lähteiden mukaan he olisivat peräisin Tunisiasta. Tunjurit alkoivat ilmeisesti muuttaa nykyisen Darfurin alueelle 1300-luvulla, jossa he saivat vähitellen taloudellista ja poliittista valtaa. 1500-luvulla tunjurit kukistettiin Darfurissa ja he muuttivat karulle alueelle nykyisen Sudanin Tšadin vastaisen rajan länsipuolelle Tšadjärvestä itään, jonne he perustivat Wadain kuningaskunnan. 

1600-luvun alkupuolella Abd-el-Kerimin johtamat islaminuskoiset mabat kapinoivat tunjureja vastaan ja perustivat islamilaisen Wadain valtion. Tunjurit joutuivat jälleen pakenemaan länteen kohti Kanemia, jossa he valtasivat Bulalan kuningaskunnan. Sittemmin tunjurit liittoutuivat Wadain kanssa, mutta tämä ei estänyt Bornun kuningaskuntaa valtaamasta heidän alueitaan vain hieman myöhemmin.

## Lähteet
Videopelivuosi 2007

__NOTOC__
**Videopelivuosi 2007** käsittelee vuoden 2007 aikana julkaistuja videopelejä ja videopelimaailman merkittäviä tapahtumia.

## Tapahtumia
;Lokakuu
: 23. lokakuuta - 2006/7 British Academy Games Awards

;Joulukuu
:9. joulukuuta - Spike Video Game Awards

### Uusia yhtiöitä
* Nitro Games perustettiin

## Videopelijulkaisuja

### Helmikuu

* 17. helmikuuta – *[[Supreme Commander]]*

### Elokuu
* *[[BioShock]]*

### Syyskuu
* *[[Halo 3]]*

### Lokakuu
* *[[Portal]]*
* *[[The Witcher]]*

### Marraskuu
* *[[Crysis]]*
* *[[Assassin’s Creed]]*

## Palkinnot
### [[Game Developers Choice Awards]]
* *[[Gears of War]]* - Vuoden Peli (Game of the Year)

### [[Golden Joystick Awards]]
* *[[Gears of War]]* – Ultimate Game of the Year

### [[Interactive Achievement Awards]]
* *[[Gears of War]]* - Vuoden peli

### [[Spike Video Game Awards]]
* *[[BioShock]]* - Game of the Year